রেওম্যুর মাপনী
রেওম্যুর মাপনী (ফরাসি উচ্চারণ: ​[ʁeomy(ː)ʁ]; °Ré, °Re, °r) তাপমাত্রা বা উষ্ণতা পরিমাপে ব্যবহৃত একটি মাপনী (স্কেল) যেখানে বরফের গলনাংককে শূন্য ডিগ্রি এবং পানির স্ফুটনাংককে ৮০ ডিগ্রি হিসেবে সংজ্ঞায়িত করা হয়। এটি যা "আশিভিত্তিক বিভাজন" নামেও পরিচিত। মাপনীটিকে ফরাসি বিজ্ঞানী র‍্যনে অঁতোয়ান ফেরশো দ্য রেওম্যুর-এর সম্মানে নামাংকিত করা হয়, কারণ তিনিই ১৭৩০ খ্রিস্টাব্দে অনুরূপ একটি মাপনী সর্বপ্রথম প্রস্তাব করেছিলেন।